pythainlp/thai_wikipedia_clean_20230101 huggingface dataset:
จินตหรา พูนลาภ มีชื่อเกิดว่าทองใบ จันทร์เหลือง (ต่อมาได้เปลี่ยนชื่อจริงเป็นจินตหรา จันทร์เหลือง, จินตหรา กวีสุนทรกุลตามลำดับ) มีชื่อเล่นว่า ใบ (คนที่บ้านเกิดเรียก), จิน เธอเกิด วันพฤหัสบดี ที่ 6 มีนาคม พ.ศ. 2512 แต่จินบอกว่าตนเองเกิด วันศุกร์ ที่ 12 มีนาคม พ.ศ. 2514 เพราะตอนเธอเกิดได้เขียนวันเกิดไว้ที่ขื่อบ้านพอรื้อบ้านเพื่อสร้างใหม่วันเกิดที่แท้จริงก็หายไป จึงไม่ทราบว่าวันเกิดที่แท้จริงคือวันไหนกันแน่ เป็นลูกคนที่ 4 จากทั้งหมด 5 คนของประไพร (ชื่อเดิม : อุทัย) โดยได้อพยพมาจากประเทศลาว และจันทร์ จันทร์เหลือง (สกุลเดิม พูนลาภ) คนเกษตรวิสัย จังหวัดร้อยเอ็ด ครอบครัวประกอบอาชีพเกษตรกรรม เมื่อสำเร็จการศึกษาชั้นประถมศึกษาปีที่ 6 เมื่อปี พ.ศ. 2526 เธอจึงได้ไปอยู่กับคณะหมอลำเมขลาลำเพลิน และได้เริ่มประกวดร้องเพลง โดยการชักชวนของเพื่อน หลังจากการประกวดร้องเพลงที่จังหวัดขอนแก่น ได้รับการติดต่อจาก "เฮียยิ้ง" ชาย สีบัวเลิศ นักจัดรายการวิทยุเพลงลูกทุ่ง เข้าบันทึกเสียงเป็นนักร้องลูกทุ่งคนแรกของค่ายแกรมมี่
เธอมีผลงานเพลงชุดแรกเมื่ออายุ 16-18 ปี พ.ศ. 2530 ที่ออกภายใต้สังกัดค่ายแกรมมี่คือชุด "ถูกหลอกออกโรงเรียน" เป็นผลงานเพลงที่แต่งโดยสรเพชร ภิญโญ ผู้ที่แต่งเพลงน้ำตาเมียซาอุของพิมพา พรศิริที่โด่งดังในขณะนั้นและเป็นผู้ตั้งชื่อให้ว่า จินตหรา พูนลาภ ซึ่งเป็นชื่อจริงของเธอที่ว่า จินตหรา ซึ่งพ่อประไพรได้พาไปเปลี่ยนชื่อในขณะที่เธอกำลังศึกษาอยู่ชั้นประถมศึกษาปีที่ 6 จากทองใบเป็นจินตหรา และชื่อตนเองจากอุทัยเป็นประไพร ส่วนนามสกุลจริง คือ จันทร์เหลือง แต่นามสกุลที่ใช้ในวงการ คือ พูนลาภ ด้วยเหตุที่ว่านามสกุลนี้มีความหมายเป็นมงคล ซึ่งเป็นนามสกุลของแม่จันทร์ก่อนสมรสกับพ่อประไพร ตามจริงคำว่า พูน สกุลด้วย ล (พูลลาภ) แต่ใช้ น เนื่องจากเขียนผิด จากนั้นเป็นต้นมาชื่อ จินตหรา พูนลาภ ก็ได้เป็นที่รู้จักมาจนถึงปัจจุบัน โดยได้รับการสนับสนุนจากปรีชา ทรัพย์โสภา นักจัดรายการวิทยุ ประสบความสำเร็จเป็นอย่างมาก ทำยอดขายได้ 8 แสนชุด และก็ประสบความสำเร็จอีกครั้งในชุดที่ 2 ชื่อชุด วานเพื่อนเขียนจดหมาย ทำยอดขายได้ 1 ล้านตลับ
งานเพลงของจินตหราในยุคแรกจะเป็นแนวเพลงลูกทุ่งภาคกลางและลูกทุ่งอีสาน แต่หลังจากชุดที่ 6 ก็ได้เริ่มออกแนวเพลงหมอลำแบบเต็มชุด ชื่อชุด พลังรัก ประพันธ์โดยอาจารย์คำเกิ่ง ทองจันทร์ ผู้ปั้นนักร้องหมอลำที่โด่งดัง อาทิ พิมพ์ใจ เพชรพลาญชัย เดือนเพ็ญ อำนวยพร สาธิต ทองจันทร์ เป็นต้น และได้พิมพ์ใจ เพชรพลาญชัย เป็นครูสอนการร้องลำให้ ซึ่งในอัลบั้มนี้ได้รับกระแสตอบรับที่ดีพอสมควร มียอดขายถล่มทลาย ทำให้ได้มีการออกแนวเพลงหมอลำควบคู่กับลูกทุ่งภาคกลาง,ลูกทุ่งอีสาน ตามมาในชุดต่อ ๆ ไป แต่พอถึงอัลบั้มชุดที่ 10 ขอเป็นคนสุดท้าย กลับได้รับความนิยมน้อยลง เพราะมีนักร้องน้องใหม่เข้ามานั่นก็คือ ฮันนี่ ศรีอีสาน แล้วกลับมาโด่งดังอีกครั้งในผลงานเพลงชุดที่ 13 คอยรักต่างแดน ประพันธ์โดยอาจารย์สุพรรณ ชื่นชม นักแต่งเพลงชื่อดังจาก สาวติ๋มยิ้มบ่หวาน สายตาพิฆาต ของพิมพ์ใจ เพชรพลาญชัย โบว์รักสีดำ ของศิริพร อำไพพงษ์ เป็นต้น เมื่อเดือนสิงหาคม พ.ศ. 2535
หลังชุดที่ 16 ชาย สีบัวเลิศ ผู้ปั้นจินตหรา พูนลาภให้โด่งดัง ได้แยกตัวออกจากค่ายแกรมมี่ มาเปิดเป็นค่ายมาสเตอร์เทป โดยได้จินตหรา พูนลาภเป็นศิลปินเบอร์หนึ่งของค่าย แต่ยังคงให้ทางแกรมมี่ (แกรมมี่ โกลด์) ทำการตลาดให้ต่อไป โดยระหว่างที่เธอเป็นศิลปินสังกัดมาสเตอร์เทปก็มีผลงานเป็นที่รู้จักมากมายนับไม่ถ้วน อาทิ "สิ้นหวังที่วังตะไคร้", "สงสารหัวใจ", "แอบรักหนุ่มยาม", "ขอรักฝ่ายเดียว", "อ้อนพ่อซื้อมอเตอร์ไซค์", "คอยพี่ที่มออีแดง", "รอพี่ที่ บขส.", "รักโผล่โสนแย้ม", "รักสลายดอกฝ้ายบาน", "ผู้หนีช้ำ", "ห่วงพี่ที่คูเวต", "น้ำตาสาววาริน" เป็นต้น
จินตหรา พูนลาภได้รับความนิยมอย่างสูงสุดในการร่วมงานกับธงไชย แมคอินไตย์ ในเพลง "แฟนจ๋า" และ "มาทำไม" และในปี พ.ศ. 2547 ได้ร่วมแสดงบนเวทีเอ็มทีวี เอเชีย อวอร์ดส ที่สิงคโปร์ กับธงไชย แมคอินไตย์, แคทรียา อิงลิช และนัท มีเรีย
ในเดือนกรกฎาคม พ.ศ. 2550 จินตหรา พูนลาภ ได้เซ็นสัญญากับค่ายใหม่อาร์สยาม ในสังกัดอาร์เอส หลังจากที่ค่ายเดิมคือมาสเตอร์เทปปิดตัวลง ต่อมาได้หมดสัญญากับค่ายอาร์สยามในปี พ.ศ. 2560 และหลังจากนั้นจึงเป็นศิลปินอิสระ
ชีวิตส่วนตัวจินตหรา พูนลาภ ใช้ชีวิตคู่ร่วมกับกอบกิตติ กวีสุนทรกุล หรือ "จังโก้" นักประพันธ์เพลงสังกัดค่ายเพลงพันธมิตร และผู้จัดการวงของจินตหราเอง โดยได้จดทะเบียนสมรส ปรากฏชื่อในทะเบียนบ้านและบัตรประชาชนว่า นางจินตหรา กวีสุนทรกุล
สำเร็จการศึกษาระดับปริญญาตรี สาขารัฐประศาสนศาสตร์ คณะมนุษยศาสตร์และสังคมศาสตร์ มหาวิทยาลัยราชภัฏสวนสุนันทา ในปี 2550 และได้รับปริญญาศิลปศาสตรบัณฑิต (กิตติมศักดิ์) โปรแกรมวิชานาฏศิลป์และการละคร จากมหาวิทยาลัยราชภัฏร้อยเอ็ด ในปี 2547
ในปี พุทธศักราช 2562 จินตหรา พูนลาภ ได้รับการยกย่องเป็นศิลปินมรดกอีสาน สาขาศิลปะการแสดงลูกทุ่งหมอลำ
อีสานตลาดแตก (2555).
ร่วมกับ แมน มณีวรรณ อาร์สยาม,เอ๋ พจนา อาร์สยาม,ปอ ปริชาต อาร์สยาม,ผา ชนะไดย์ อาร์สยาม,ตั้ม ต้องรัก อาร์สยาม และ เบนซ์ มารุต อาร์สยาม
ละครโทรทัศน์ทั้งหมดด้านล่างนี้ออกอากาศทาง ช่อง 7 เอชดี
การลองผิดลองถูก
การลองผิดลองถูก  หรือ ผิดเป็นครู  เป็นการกระทำในการแก้ไขปัญหาโดยการได้รับความรู้จากการทดลอง วิธีการลองผิดลองถูกเป็นวิธีแก้ปัญหาวิธีหนึ่งซึ่งแตกต่างกับวิธีการตามทฤษฎี การลองผิดลองถูกมีการนำมาใช้ในหลายด้าน อาทิ วิทยาการคอมพิวเตอร์ การคำนวณทางวิศวกรรม
การลองผิดลองถูกในสัตว์เป็นพฤติกรรมที่สัตว์ต้องเผชิญกับสิ่งเร้า ที่ยังไม่ทราบแน่ว่าจะเป็นผลดี ผลเสียกับตัวมัน ถ้าตอบสนองแล้วเป็นผลดีต่อมันมันก็จะทำแบบนั้นอีก ถ้าตอบสนองกับตัวมันแล้วไม่เป็นผลดี มันก็จะไม่ตอบสนองต่อสิ่งนั้นอีก สัตว์ต่าง ๆ จะมีใช้เวลาในการเรียนรู้แบบนี้ต่างกัน เช่นมดจะตอบสนองได้ดีกว่าไส้เดือน ในมนุษย์การเรียนรู้แบบนี้จะพบได้บ่อยมากในการเรียนรู้ที่ไม่ต้องใช้สมองส่วนหน้ามากนัก เช่น การเล่นกีฬา การเล่นดนตรี สิ่งไหนทำแล้ว เก่งขึ้นก็จะทำต่อไป สิ่งไหนทำแล้วแพ้ก็จะพยายามไม่ทำอีก
เผ่ากาด
เผ่ากาด เป็น 1 ในบรรดา 12 เผ่าของอิสราเอล ตามบันทึกในคัมภีร์ไบเบิลภาคพันธสัญญาเดิม ในหมวดเบญจบรรณ และตามคัมภีร์โทราห์ในศาสนายูดาห์ กาด เป็นชื่อของบุตรชายคนที่ 7 ของยาโคบ หรือ อิสราเอล ซึ่งเกิดกับ นางศิลปาห์ สาวใช้ของนางเลอาห์
กำเนิดกาด.
เมื่อยาโคบไปอยู่กับลาบัน ลุงของตน ลาบันให้ยาโคบทำงาน 7 ปี เพื่อแลกกับนางราเชล บุตรสาวคนเล็กของตน แต่เมื่อครบ 7 ปีตามกำหนด ลาบันกลับให้ยาโคบแต่งงานกับนางเลอาห์ บุตรีคนโต ด้วยเหตุผลที่ว่าเป็นธรรมเนียมที่คนพี่จะต้องแต่งก่อนคนน้อง ยาโคบจึงต้องทำงานอีก 7 ปีเพื่อให้ได้นางราเชล เมื่ออยู่กินกันนั้น ยาโคบรักนางราเชล และชังนางเลอาห์ พระเจ้าจึงทรงเบิกครรภ์ของนางให้มีบุตรชายแก่ยาโคบ ถึง 4 คนติดต่อกัน ต่อมาเมื่อนางราเชลเห็นว่าตนไม่มีบุตร และพี่สาวมีบุตรชายถึง 4 คน จึงได้ยกสาวใช้ของตนให้นอนกับยาโคบ นางเลอาห์จึงได้ยกนางศิลปาห์ สาวใช้ของตนให้เป็นภรรยาของยาโคบด้วยเช่นกัน และนางศิลปาห์ก็มีบุตรชาย 2 คน ได้แก่ กาด และอาเชอร์
เหตุที่ได้ชื่อว่า กาด เนื่องด้วยเมื่อนางศิลปาห์ตั้งครรภ์และมีบุตรชายให้แก่ยาโคบ นางเลอาห์จึงกล่าวว่า "โชคดีจริง ๆ" กาด จึงมาจากคำภาษาฮีบรู ที่แปลว่า โชคดี
คำพยากรณ์ของยาโคบที่มีต่อกาด.
ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่อกาด มีดังนี้
"..."ฝ่ายกาดนั้น จะมีพวกปล้น ไล่ปล้นเขา แต่เขาจะกลับไล่ปล้นติดส้นพวกนั้น"..."
คำอวยพรของโมเสสแก่เผ่ากาด.
ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่ากาด เป็นดังนี้
"...สาธุการแด่พระองค์ผู้ทรงขยายกาด กาดหมอบอยู่เหมือนกับสิงห์ เขาทึ้งแขนและกระหม่อมบนศีรษะ เขาเลือกแผ่นดินที่ดีที่สุดเป็นของตน เพราะส่วนของผู้บังคับบัญชาได้มีเก็บไว้ที่นั่นแล้ว และเขามาถึงหัวหน้าของชาตินี้ เขาได้กระทำตามความชอบธรรมของพระเจ้า และตามกฎหมายซึ่งมีต่ออิสราเอล"
ดินแดนของเผ่ากาดในอิสราเอล.
เมื่ออิสราเอลยังอยู่ ณ เมืองโมอับนั้น เผ่ารูเบน และเผ่ากาดเห็นว่าที่ดินบริเวณทิศตะวันออกของแม่น้ำจอร์แดนนั้น อุดมสมบูรณ์ดี เหมาะแก่ฝูงสัตว์ จึงได้เข้าไปขอโมเสสให้ยกที่ดินดังกล่าวให้แก่เผ่าของตน แต่โมเสสกล่าวว่า "ควรจะให้พี่น้องของท่านไปทำสงคราม ฝ่ายพวกท่านจะยับยั้งอยู่ที่นี่อย่างนั้นหรือ" ดังนั้นเผ่ารูเบน และเผ่ากาดจึงบอกว่า จะขอสร้างเมืองและกำแพงเมืองอยู่ฝั่งตะวันออกของแม่น้ำจอร์แดนเพื่อป้องกันภัยให้บรรดาฝูงสัตว์ และผู้หญิง และจะร่วมข้ามแม่น้ำจอร์แดนไปทำสงครามร่วมกับบรรดาพี่น้อง จนกว่าคนอิสราเอลจะได้รับมรดกกันทุกคน โมเสสจึงมอบที่ดินฝั่งตะวันออกของแม่น้ำจอร์แดนให้แก่ เผ่ารูเบน เผ่ากาด และเผ่ามนัสเสห์ครึ่งเผ่าที่นั่น แต่ทั้งหมดก็ร่วมข้ามแม่น้ำจอร์แดนไปทำสงครามร่วมกับพี่น้องด้วย
เผ่าอาเชอร์
เผ่าอาเชอร์ เป็น 1 ในบรรดา 12 เผ่าของอิสราเอล ตามบันทึกในพระคริสตธรรมคัมภีร์ภาคพันธสัญญาเดิม ในหมวดพระธรรมเบญจบรรณ และตามพระคัมภีร์โตราห์ในศาสนายูดาย กาด เป็นชื่อของบุตรชายคนที่ 8 ของยาโคบ หรือ อิสราเอล ซึ่งเกิดกับ นางศิลปาห์ สาวใช้ของนางเลอาห์
กำเนิดอาเชอร์.
เหตุที่ได้ชื่อว่า อาเชอร์ เนื่องด้วยเมื่อนางศิลปาห์ตั้งครรภ์และมีบุตรชายคนที่สอง ให้แก่ยาโคบ นางเลอาห์จึงกล่าวว่า "ข้าพเจ้ามีความสุข พวกสตรีจะเรียกข้าพเจ้าว่า เป็นสุข" อาเชอร์ จึงมาจากคำภาษาฮีบรู ที่แปลว่า สุข
คำพยากรณ์ของยาโคบที่มีต่ออาเชอร์.
ก่อนยาโคบจะสิ้นใจ ท่านได้เรียกบรรดาบุตรของท่านมา เพื่อบอกเหตุอันจะเกิดภายหน้าแก่บุตรของท่าน คำพยากรณ์ของยาโคบที่มีต่ออาเชอร์ มีดังนี้
"..."อาหารของอาเชอร์จะบริบูรณ์ และเขาจะผลิตเครื่องเสวยสำหรับกษัตริย์"..."
คำอวยพรของโมเสสแก่เผ่าอาเชอร์.
ก่อนโมเสสจะสิ้นชีวิต พระเจ้าได้ทรงเรียกท่านขึ้นไปยังภูเขาอาบาริม แผ่นดินโมอับ ตรงข้ามเมืองเยรีโค นั้น ที่นั่น โมเสสได้กล่าวอวยพระแก่ชนเผ่าต่าง ๆ ของอิสราเอล โดยบทอวยพรแก่เผ่าอาเชอร์ เป็นดังนี้
"...ขอให้อาเชอร์ได้รับพระพรเหนือบุตรทั้งหลาย ให้เขาเป็นที่โปรดปรานในพี่น้องของเขา และให้เขาจุ่มเท้าเขาลงในน้ำมัน ดาลประตูของท่านจะเป็นเหล็กและทองเหลือง ขอให้กำลังของท่านคงอยู่ตลอดวันคืนของท่าน"
ดินแดนของเผ่าอาเชอร์ในอิสราเอล.
เมื่ออิสราเอลได้เข้าไปยังแผ่นดินคานาอัน ได้ขับไล่ชาวเมืองนั้น และยึดครองแผ่นดินได้ทั้งหมดแล้ว จึงได้จับฉลากแบ่งดินแดนกัน ตามที่พระเจ้าทรงบัญชาผ่านโมเสสไว้ โดยเผ่ารูเบน และเผ่ากาด ได้ที่ฝั่งตะวันออกของแม่น้ำจอร์แดน เผ่ายูดาห์ ได้รับมรดกที่ดินด้วยคาเลบผู้นำเผ่านั้นได้รับการอวยพระพรจากพระเจ้า และพงศ์พันธุ์ของยาโคบนั้น ได้รับมรดกในฐานะบุตรหัวปี จึงเหลืออีก 7 เผ่าที่ยังไม่ได้รับมรดก จึงได้นำดินแดนที่เหลือนั้น มีแบ่งเป็น 7 ส่วนและจับฉลากกัน โดยเผ่าอาเชอร์นั้นจับได้ฉลากที่ห้า รวมมรดกที่ดินที่ได้นั้นเป็น 22 หัวเมืองกับชนบทของหัวเมืองนั้น ๆ ด้วย
บีเออี ฮ็อค
บีเออี ฮ็อค หรือเดิมคือ ฮ็อคเกอร์ ซิดเดลี่ย์ ฮ็อค  เป็นเครื่องบินเอนกประสงค์ที่ใช้ทั้งในการฝึกและโจมตีขนาดเบา ใช้ในกองทัพอากาศอังกฤษ เริ่มบินเป็นครั้งแรกเมื่อวันที่ 21 เมษายน ค.ศ. 1974
นางมารกระดูกขาว
นางมารกระดูกขาว หรือ ศพเหล็ก เดิมชื่อ บ๊วยเถี่ยวฮวง (เหมยเชาฟง) เป็นตัวละครในนวนิยายกำลังภายในของกิมย้ง เรื่องมังกรหยก
นางมารกระดูกขาวเป็นศิษย์เกาะดอกท้อ แต่ทำผิดกฎสำนักจึงหนีออกมา เดิม มีฉายา ลมทมิฬคู่พิฆาต คู่กับศพทองแดงผู้เป็นสามี หลังจากที่สามีของนางพลาดท่าถูกก๊วยเจ๋งใช้มีดแทงโดนจุดตาย และนางเองก็ตาบอดเพราะต่อสู้กับเจ็ดประหลาดกังน้ำ จึงเก็บตัวฝึกวิชากรงเล็บกระดูกขาวเพื่อแก้แค้นให้สามี นางมารกระดูกขาววรยุทธร้ายกาจ วิชากรงเล็บเป็นที่เกรงกลัวของคนในยุทธภพ นางจึงลงมือฆ่าคนอย่างโหดเหี้ยม แต่มีเพียงสองคนที่นางไม่คิดที่จะฆ่า คือ ศพทองแดงผู้เป็นสามี กับมารบูรพาผู้เป็นอาจารย์เท่านั้น ขอเพียงไม่ใช่สองคนนี้นางสามารถลงมือฆ่าได้อย่างไม่ลังเล นางมารกระดูกขาวภายหลังตายเพราะเข้ามาขวางฝ่ามือของพิษประจิมเพื่อปกป้องอาจารย์ของตนที่หมู่บ้านงู้เกชุน อย่างไรก็ตามน้อยคนนักที่จะทราบว่า ศพเหล็กมีศิษย์อยู่ 1 คน คือ เอี้ยคัง ซึ่งได้ช่วยชีวิตนางไว้ครั้งหนึ่ง จึงได้ถ่ายทอดวิชา เก้าอิมแปะกุ๊กเหยี่ยว หรือ กงเล็บกระดูกขาว ให้กับเอี้ยคัง
เบเกอรี่ มิวสิค
ลักอ็องเซียล
ลักอ็องเซียล ( ; ) เป็นชื่อของวงดนตรีร็อกที่กำเนิดและโด่งดังมากในประเทศญี่ปุ่น แถบเอเชียตะวันออก เอเชียตะวันออกเฉียงใต้ และได้เริ่มเข้าสู่ตลาดในสหรัฐอเมริกาและยุโรปในปัจจุบัน
ชื่อวง "ลักอ็องเซียล" (L'Arc~en~Ciel) เป็นภาษาฝรั่งเศส มีความหมายว่า "รุ้ง" มีประวัติอันยาวนานเริ่มตั้งแต่ก่อตั้งวงในเดือนกุมภาพันธ์ ปี ค.ศ. 1991 จนถึงปัจจุบัน มีสมาชิกทั้งหมด 4 คน ได้แก่ tetsu hyde ken และ yukihiro ซึ่งชื่อสมาชิกที่ใช้ในวงจะเป็นตัวอักษรพิมพ์เล็กทั้งหมด
ลักอ็องเซียล เป็นวงดนตรีร็อกที่มีแนวทางในการเล่นดนตรีที่ไม่ได้จำกัดอยู่แค่แนวทางเดียว สมาชิกทุกคนในวงสามารถแต่งทำนองเพลงและเนื้อร้องได้ด้วยตัวเอง เพื่อใช้ในวงของตัวเอง โดยจะนำเพลงมาเรียบเรียงเสียงด้วยกันเมื่อต้องการทำอัลบั้ม ดังนั้น แนวเพลงจะเป็นในรูปแบบเฉพาะขึ้นอยู่กับสมาชิกแต่ละคน และ เอกลักษณ์ของวง คือ มีความผสมผสานของเสียงดนตรีมากมายนอกเหนือจากเครื่องดนตรี 3 ชิ้น (กีตาร์ กีตาร์เบส กลองชุด) เสียงดนตรีจะมีความแตกต่างของตัวโน้ตในหนึ่งท่อนอยู่มาก และ จะหลากหลายไปตามแนวเพลงต่าง ๆ ที่มีอยู่ในปัจจุบันตามแบบที่สมาชิกอยากให้เป็น เปรียบเสมือนชื่อของวง ที่หมายถึงสายรุ้งที่พาดผ่านท้องฟ้า
ตัวอย่างชื่อเพลงของวงนี้ที่มีความโดงดังในประเทศไทย คือ
Tetsu (ญี่ปุ่น: てつ ; ไทย: เท็ตสึ) ซึ่งเล่นดนตรีในตำแหน่งกีตาร์เบสของวง มีความคิดริเริ่มที่จะสร้างวงดนตรีของตัวเอง และเสาะหาสมาชิกของวง จนกระทั่งเดือน กุมภาพันธ์ ปี ค.ศ. 1991 เขาได้ก่อตั้งวงสำเร็จในฐานะวงอินดี้ (ยังไม่ได้สังกัดในบริษัทค่ายเพลงใหญ่) และเริ่มการแสดงที่บ้านเกิดจังหวัดโอซาก้า ประเทศญี่ปุ่น โดยมี Hyde (ญี่ปุ่น:はいど, ไทย:ไฮด์) เป็นนักร้องนำ ซึ่งเป็นคนที่มีชื่อเสียงในหมู่แฟนเพลงอินดี้ในขณะนั้นอยู่แล้ว
จนปี ค.ศ. 1992 สมาชิก 2 คน (Hiro และ Pero)　ลาออกจากวงในเวลาไม่ห่างจากกันเท่าไหร่ เท็ตสึได้ขอร้องให้เพื่อนรุ่นพี่ที่อยู่ข้างบ้านในสมัยเด็ก Ken (けん ; เคน) มาเป็นสมาชิกของวง และร่วมอัดเสียงสำหรับอัลบั้มแรกภายในเวลาสองอาทิตย์ต่อมา ซึ่งในขณะนั้นเคนยังเรียนหนังสืออยู่ในมหาวิทยาลัยสาขาวิศวกรรมก่อสร้าง และ สำหรับตำแหน่งกลอง เท็ตสึได้ชักชวน Sakura ซึ่งเคยเล่นดนตรีในตำแหน่งกลองและไม่สังกัดวงดนตรีใด ๆ มาร่วมวง ในปี ค.ศ. 1993 "DUNE" อัลบั้มแรกของวง ได้รับความนิยมอันดับหนึ่งของวงดนตรีอินดี้ในขณะนั้น
ปี ค.ศ. 1994 วงได้รับการยอมรับโดยบริษัทโซนี่มิวสิกในประเทศญี่ปุ่น (Ki/oon Records หรือ Sony Music Japan) ให้เซ็นสัญญาออกผลงานภายใต้ชื่อของบริษัทได้เป็นเวลา 10 ปี โดยนับตั้งแต่ซิงเกิลแรกในปีนั้น "Blurry Eyes" อัลบั้มต่าง ๆ ในปีถัดมาคือ Tierra (1994), heavenly (1995) และ True (1996) ซึ่งได้รับความนิยมเป็นอันดับหนึ่ง
ในเดือนกุมภาพันธ์ ปี ค.ศ. 1997 หลังจากวงได้จบทัวร์คอนเสริตไปเรียบร้อย และกำลังจะออกซิงเกิลใหม่ชื่อ "the Fourth Avenue Cafe" นั้นเอง Sakura โดนตำรวจควบคุมตัวด้วยข้อหาเกี่ยวกับยาเสพติด ทำให้ส่งผลกระทบกับกิจกรรมของวงที่ต้องหยุดลง รวมทั้งซิงเกิลใหม่ต้องระงับการวางแผงในทันที Sakura จึงแสดงความรับผิดชอบด้วยการประกาศลาออกจากวง ท่ามกลางความสบสนของแฟนเพลงและสื่อมวลชนในขณะนั้นสมาชิกที่เหลือทั้ง 3 ต้องเดินทางไปพักผ่อนที่ต่างประเทศ นักว่าปีนี้เป็นปีที่ตกต่ำที่สุดของวง อย่างไรก็ตามในเดือนสิงหาคมปีเดียวกันนั้นเอง วงได้เริ่มต้นการทำงานใหม่อีกครั้งโดยออกซิงเกิลใหม่ชื่อ "นิจิ" (虹) ซึ่งเป็นคำในภาษาญี่ปุ่นแปลว่ารุ้ง ซึ่งมีความหมายเดียวกันกับชื่อวงนั่นเอง และขณะนั้นวงได้ประกาศกลับมาด้วยการประกาศการแสดงสดที่จัดขึ้นเพียงแค่รอบเดียวในวันที่ 23 ธันวาคมปีเดียวกัน โดยใช้ชื่อว่า L'Arc~en~Ciel 1997 REINCARNATION ซึ่งตั๋วเข้าชมการแสดงได้ขายหมดภายในเวลา 4 นาที ซึ่งเป็นเครื่องยืนยันการต้อนรับกลับของแฟนเพลงและเป็นประวัติศาสตร์ใหม่ของวงการเพลงญี่ปุ่น
เดือนมกราคม ปี ค.ศ. 1998 Yukihiro (ญี่ปุ่น:ゆきひろ, ไทย:ยูกิฮิโระ) ประกาศเข้ารวมวงอย่างเป็นทางการในตำแหน่งกลอง ซึ่งตามความจริง ยูกิฮิโระได้เข้าร่วมวงนับตั้งแต่ช่วงเวลาที่อัดเสียง ถ่ายทำภาพยนตร์ฟรีวิลของเพลงนิจิ และแสดงสดในปี ค.ศ. 1997 ในเดือนเดียวกันนั้นเองซิงเกิลใหม่ "winter fall" และอัลบั้ม HEART ในเดือนถัดมาก็สามารถนำความนิยมอันดับหนึ่งกลับมาให้กับวง
ต่อมา ตั้งแต่ปี ค.ศ. 1998 วงได้มีทัวร์คอนเสริตไปตามฮอลล์ต่าง ๆ ทั่วประเทศญี่ปุ่น รวมทั้งหมด 47 แห่งแสดงไปทั้งหมด 56 รอบมีคนดูทั้งหมดประมาณ 230,000 คน ชื่อว่า L'Arc~en~Ciel'98 Heart ni hi wo tsukero! ซึ่งมีการขายบัตรจนหมดภายในเวลา 3 นาที ใน 2 ปีนี้มีการออกซิงเกิลทั้งหมด 8 แผ่นติดต่อกัน ในจำนวนนั้นซิงเกิลแฝดสาม คาโซ (花葬), HONEY, และ ชินโชขุ ลูสคอนโทรล (浸食-lose control) ที่ออกวางแผงในวันเดียวกันและเป็นประวัติใหม่ของวงการเพลงญี่ปุ่นอยู่ด้วย ในปีนี้เอง วงได้รับรางวัลต่าง ๆ ภายในประเทศญี่ปุ่นเป็นจำนวน 3 รางวัลคือ Zen Nihon Yusenhousou Gold Request Grand Prix, THE JAPAN RECORD AWARD Excellency Award และ Best Group Clip Award
ซึ่งภายหลัง ในปี ค.ศ. 1999　วงก็ยังได้รับรางวัลต่าง ๆ อย่างต่อเนื้อง คือ Gold Arrow Awards Music Award Grand Prix, THE JAPAN GOLD DISC AWARD เพลง คาโซ HONEY และ snow drop ได้รับเลือกให้เป็นเพลงประจำปี อัลบั้ม HEART เป็น ร็อกอัลบั้มประจำปี และในปลายปีนี้ วงก็ยังได้รับรางวัล Best Dresser Award 1999 ของประเทศญี่ปุ่น ในปีนี้เองยังมีการออกอัลบั้มแฝดสอง ark และ ray ในวันเดียวกันและเป็นประวัติใหม่ของวงการเพลงญี่ปุ่นอีกครั้งหนึ่ง สมาชิกของวง tetsu และ hyde ได้เดินทางไปยังประเทศต่าง ๆ ในทวีปเอเชียเพื่อเป็นการส่งเสริมการขายและแนะนำวง ซึ่งหนึ่งในนั้นมี ประเทศไทย รวมอยู่ด้วย
ปี ค.ศ. 2000　ได้รับรางวัล GOLD DISC AWARD อีกครั้งหนึ่งโดยซิงเกิล "HEAVEN'S DRIVE" เป็นเพลงของปี ซิงเกิล "NEO UNIVERSE/finale" และ อัลบั้ม ark และ ray เป็นซิงเกิลและอัลบั้มร็อกของปี ในปีเดียวกัน yukihiro แสดงความสามารถพิเศษโดยการนำเพลงต่าง ๆ ของวงที่มีอยู่มารีมิกซ์ใหม่ และวางแผงเป็นอัลบั้มรีมิกซ์แรกของวง ชื่อ "ectomorphed works" ก่อนหน้าการออกอัลบั้มใหม่ของวงชื่อ REAL และปีนี้วงได้มีการจัดทัวร์ขึ้นถึง 2 ครั้ง ในจำนวนนั้นมี TOUR 2000 REAL อยู่ด้วยซึ่งทัวร์นี้จัดเพียงแค่ 4 แห่งมีการแสดงทั้งหมด 10 ครั้งแต่มีคนดูทั้งหมด 411,000 คน ซึ่งในรอบสุดท้ายได้มีการจัดการถ่ายทอดสดออกทางโทรทัศน์ทั่วประเทศญี่ปุ่น ทั้งหมด 5 ช่อง 1 ช่องเพื่อดูภาพรวมของทั้งวง อีก 4 ช่องเป็นภาพเฉพาะสมาชิกแต่ละคน คนละ 1 ช่อง
วันที่ 1 ธันวาคม ค.ศ. 2001 เว็บไซต์ยาฮูเจแปน เปิดเว็บไซต์พิเศษให้แฟนเพลงทั่วทวีปเอเชียโดยมีตั้งเป้าไว้สำหรับผู้เข้าชมทั้งหมด 1.5 หมื่นล้านคนเพื่อร่วมออกเสียงเลือกเพลงซิงเกิลที่ชอบ โดยผลที่ได้จะเป็นผลของแต่ละประเทศ ประผลรวมของทุกประเทศ เพื่อการออกอัลบั้มรวมซิงเกิลซึ่งมีรายชื่อเพลงแตกต่างกันอยู่ 1 เพลงในแต่ละประเทศในทวีปเอเชีย ชื่อ Clicked Singles Best 13
เริ่มต้นจากปี ค.ศ. 2001 จนเวลาปัจจุบันสมาชิกแต่ละคนเริ่มที่จะมีการออกผลงานเดี่ยวของตัวเอง (solo)
ในปี ค.ศ. 2003 สมาชิกทั้ง 4 ได้กลับมารวมตัวกันอีกครั้งและแสดงไลฟ์ที่จัดขึ้นเพียง 7 วันชื่อ "Shibuya Seven days 2003" ในเขตชิบุยะจังหวัดโตเกียว โดยใช้สีของรุ้งเป็นสัญญลักษณ์ของแต่ละวัน และเป็นอีกครั้งหนึ่งที่ตั๋วเข้าชมสามารถขายหมดภายในเวลา 3 นาที
หลังจากนั้นเมื่อมีการเซ็นสัญญาใหม่กับริษัทโซนี่ในประเทศญี่ปุ่นแล้ว วงได้มีการออกผลงานต่อเนื่องและสลับกันไปกับผลงานเดี่ยว โดยอัลบั้มของวงหลังจากนั้นคือ SMILE (ปีค.ศ. 2004) และ AWAKE (ปีค.ศ. 2005) และการจัดทัวร์คอนเสริตต่าง ๆ
ปี ค.ศ. 2004 มีการแสดงสดที่เขตบัลติมอล รัฐแมริแลนด์ สหรัฐอเมริกา (1st Mariner Arena, Baltimore, Maryland)
ปี ค.ศ. 2005 มีการแสดงสด Asia Live ทัวร์เอเซีย ที่เมืองโซล ประเทศเกาหลี (Olympic Park, Seoul) และเซี่ยงไฮ้ ประเทศจีน (Shanghai Grand Stage)
ปี ค.ศ. 2006 เนื่องในโอกาสฉลองวงครบรอบ 15 ปี มีการวางแผงซิงเกิลที่ผ่านไปแล้วพร้อมกันทั้งหมด 15 แผ่นด้วยกันในวันเดียวกัน รวมทั้งซิงเกิลที่ไม่สามารถออกวางแผงได้ในปี ค.ศ. 1997 คือ "the Fourth Avenue Cafe" และมีการออกอัลบั้มแฝด ark และ ray พร้อมกันใหม่อีกครั้งหนึ่ง ซึ่งการออกผลงานเก่าทั้งหมดทั้งสิ้นนั้นยังได้รับความนิยมในอันดับต้นทั้งหมด และนอกจากนั้นยังมีการแสดงสดชื่อ 15th L'Anniversary Live ซึ่งจัดเพียงแค่ 2 รอบที่โตเกียวโดมเท่านั้น คนดูทั้งหมด 109,652 คน ตั๋วขายหมดภายในเวลา 2 นาที ซึ่งส่วนนึงของเพลงที่ได้รับคัดเลือกมาเล่นในครั้งนี้ เกิดจากการออกเสียงของแฟน ๆ ทั่วโลกผ่านทางเว็บไซต์ การแสดงสดในครั้งนี้จึงมีความยาวถึง 2 ชั่วโมง 30 นาที
ปี ค.ศ. 2007 วันที่ 4 เมษายน มีการวางแผงดีวีดี 5 แผ่นในกล่องเดียวชื่อ FIVE LIVE ARCHIVES ซึ่งมีมูลค่าถึง 29,400 เยน (ประมาณ 8,800 บาท) ดีวีดีที่ทำไว้ชุดแรกได้รับความนิยมจนมีการสั่งจองหมดก่อนวันกำหนดวางแผงในบางร้านค้า ซิงเกิลใหม่กำหนดการวางแผงวันที่ 5 พฤษภาคม ชื่อ "SEVENTH HEAVEN" โดยเปิดตัวในโอริคอนชาร์ทสัปดาห์แรกด้วยอันดับ 1 , มีทัวร์คอนเสริตทั่วประเทศทั้งหมด 30 แห่ง 34 รอบ ภายในเวลา 3 เดือน ตั้งแต่เดือนมิถุนายน ถึง สิงหาคม ชื่อ "Are you ready? 2007 mata heart ni hi wo tsukero!" เข้าร่วมการแสดงสดแสดงในงาน INCHEON PENTAPORT ROCK FESTIVAL 2007 ในวันที่ 28 กันยายน เวลา 21:30 - 23:00 นาฬิกาที่ประเทศเกาหลี ซิงเกิลใหม่กำหนดการวางแผงวันที่ 29 สิงหาคม ชื่อ "MY HEART DRAWS A DREAM" เปิดตัวในโอริคอนชาร์ทสัปดาห์แรกด้วยอันดับ 1 , ดีวีดีบันทึกการแสดงสด "15th L'Anniversary Live" ของวันที่ 26 พฤศจิกายน ปีค.ศ. 2006 ซึ่งมีความยาวประมาณ 3 ชั่วโมง กำหนดการวางแผงวันที่ 12 กันยายน ซิงเกิลใหม่กำหนดการวางแผงวันที่ 10 ตุลาคม เป็นเพลงประกอบภาพยนตร์อนิเมะเรื่อง กันดั้มดับเบิ้ลโอ ชื่อ "DAYBREAK'S BELL" ซิงเกิลใหม่กำหนดการวางแผงวันที่ 14 พฤศจิกายน ชื่อ "Hurry Xmas" ซึ่งซีดีที่ทำไว้ชุดแรกที่จะมีการเพิ่มดีวีดีอีกหนึ่งแผ่นในราคาสูงกว่า ได้รับความนิยมจนมีการสั่งจองหมดก่อนวันกำหนดวางแผงในบางร้านค้าภายในเวลาไม่กีวันภายหลังจากวันประกาศ อัลบั้มใหม่กำหนดการวางแผงวันที่ 21 พฤศจิกายน ชื่อ "KISS" ดีวีดีรวมมิวสิกวิดีโอตั้งแต่ปี ค.ศ. 2001 ถึงปีค.ศ. 2005 รวม 8 เพลง ชื่อ "CHRONICLE 3" กำหนดการวางแผงวันที่ 12 ธันวาคม ในปี ค.ศ. 2007 นี้เอง วงได้รับรางวัล "Most-Requested Act of 2008" จากการประกาศผลรางวัล J-MELO Award ครั้งที่หนึ่ง ของสถานีโทรทัศน์ NHK ซึ่งเป็นผลของการโวตขอเพลงจากแฟนเพลงทั่วโลก
ปี ค.ศ. 2008 มีทัวร์คอนเสริตชื่อ "TOUR 2007-2008 THEATER OF KISS" ทั้งหมด 5 แห่ง 14 รอบ ตั้งแต่ปลายเดือนธันวาคม ปีค.ศ. 2007 ถึง กลางเดือนกุมภาพันธ์ ปีค.ศ. 2008 ในเดือนกุมภาพันธ์นั้นเองวงได้เลือกให้เป็น "Best Group" จาก "Yahoo! JAPAN Music Awards 2007" โดยรางวัลนี้รับเลือกจากแฟน ๆ ทั่วโลกผ่าน Yahoo! Japan เว็บไซต์ วันที่ 2 เมษายน มีกำหนดการวางแผงของซิงเกิลใหม่ "DRINK IT DOWN" เปิดตัวในโอริคอนชาร์ทสัปดาห์แรกด้วยอันดับ 1 ซึ่งได้รับเลือกเป็นเพลงประกอบวิดีโอเกม "DEVIL MAY CRY 4" ในวันเดียวกัน ยังมีกำหนดการวางแผงของดีวีดีคอนเสริตชื่อ "Are you ready?2007 mata heart ni hi wo tsukero! in OKINAWA" ซึ่งเป็นเทปบันทึกภาพของคอนเสริตนี้ในจังหวัดโอะกินะวะในปีที่แล้ว วันที่ 27 สิงหาคม มีกำหนดการวางแผงของซิงเกิลใหม่ "NEXUS 4/SHINE" เปิดตัวในโอริคอนชาร์ทสัปดาห์แรกด้วยอันดับ 2 ซึ่งเพลง NEXUS 4 ได้รับเลือกเป็นเพลงประกอบโฆษณา รถยนต์ "SUBARU LEGAZY" เพลง SHINE รับเลือกให้เป็นเพลงเปิดของภาพยนตร์การ์ตูนเรื่อง "Seirei no moribito" ในวันเดียวกัน ยังมีกำหนดการวางแผงของดีวีดีคอนเสริตชื่อ "TOUR 2007-2008 THEATER OF KISS" ซึ่งเป็นเทปบันทึกภาพของคอนเสริตนี้
ในปีเดียวกันเดือนเมษายน ถึงเดือน มิถุนายน มีทัวร์คอนเสริตชื่อ "TOUR 2008 L'7~Trans ASIA via PARIS~" ขึ้น 10 รอบ โดยเดินทางไปยัง 7 สถานที่ทั้งในและนอกประเทศ คือ เซี่ยงไฮ้ ไทเป ปารีส โซล ฮ่องกง โตเกียว และ โอซากา มีผู้ชมทั้งหมด 320,000 คน คอนเสริตครั้งนี้นับว่าเป็นคอนเสริตครั้งแรกที่จัดขึ้นในประเทศ ไต้หวัน ฝรั่งเศส และ ฮ่องกง เป็นคอนเสริตครั้งแรกที่จัดขึ้นในทวีปยุโรป และมีการถ่ายทอดสดผ่านดาวเทียมไปยังโรงหนัง 5 แห่งในประเทศญี่ปุ่น ให้แฟนเพลงเจ้าของภาษาได้รับชมอีกด้วย ในช่วงเวลาเดียวกันนั้นเอง วงได้มีการเปิดตัว Official MySpace เป็นภาษาอังกฤษ สำหรับแฟนเพลงชาวต่างชาติได้รับรู้ข่าวสาร และ แสดงความคิดเห็นได้ และในปี ค.ศ. 2008 นี้เอง วงได้รับรางวัล "Most-Requested Act of 2008" จากการประกาศผลรางวัล J-MELO Award ครั้งที่สอง ของสถานีโทรทัศน์ NHK และหนนี้เป็นการกวาดรางวัลเดิมเป็นปีที่สองติดต่อกัน ตั้งแต่เริ่มตั้นการนับผลคะแนน
อย่างไรก็ตามเมื่อคอนเสริต TOUR 2008 L'7~Trans ASIA via PARIS~ สิ้นสุดลงในปี ค.ศ. 2008 วงได้ประกาศการหยุดพักงานของวงและเริ่มต้นงานเดียวอีกครั้งหนึ่ง
การจัดวงในชื่ออื่นด้วยสมาชิกในขณะนั้น.
นักร้อง และนักดนตรีในวงลักอ็องเซียลมีความสามารถในการใช้เครื่องดนตรีหลายชนิด และสามารถแต่งเพลงโดยการกำหนดเสียงของเครื่องดนตรีต่าง ๆ ของวงได้ จึงได้เกิดความคิดที่สมาชิกของวงทำการสลับสับเปลี่ยนตำแหน่งกันการร้องและเล่นดนตรีกันภายในวง ในช่วงระยะเวลาต่าง ๆ วงที่ได้มีการสับเปลี่ยนตำแหน่งสมาชิกนั้นจะมีจุดมุ่งมายและการเรียกชื่อแตกต่างกันไป
พังค์อองเชียล.
พังค์อองเชียล (P'UNK~EN~CIEL (2004~)) เป็นวงดนตรีพังค์ร็อก ที่จัดขึ้นภายหลังจากที่ลักอ็องเซียลหยุดการทำงาน เนื่องจากสมาชิกวงได้แยกย้ายไปทำงานโซโลและเก็บเกี่ยวประสบการณ์มากขึ้น โดยมีจุดมุ่งหมาย คือ เพื่อพัฒนาทักษะทางดนตรีของสมาชิกให้มีเพิ่มมากขึ้น วงเริ่มขึ้นอย่างไม่เป็นทางการ โดยการแทรกเพลง "มิลกี้ เวย์" (milky way) เข้ามาในซิงเกิล "จิยู เอะ โนะ โชไต" (自由への招待) ด้วยการออกซิงเกิลคู่ (double side single) ชื่อ "Round and Round 2005" ในแผ่นเดียวกันกับ ซิงเกิลของลักอ็องเซียล ชื่อ "Killing Me" โดยได้มีการยอมรับบุคคลภายนอกมาร่วมวงคือ ซายากะ อาโอกิ  ในฐานะ พังค์ อาโอกิ (P'UNK 青木) และเริ่มการแสดงสดของวงทางโทรทัศน์ และ งานแสดงร่วมกับศิลปินอื่น ๆ ในงาน เท็งกะ ซัง แดนเจอร์ ทรี (天嘉-参- DANGER III) ซึ่งจัดขึ้นบริษัทสังกัดเก่า แดนเจอร์ ครู อินซ์ (DANGER CRUE INC.)
ดาร์คอองเชียล.
ดาร์คอองเชียล (D'ARK~EN~CIEL (1996-1997)) เป็นวงดนตรีเฮฟวี่เมทัลร็อกที่จัดตั้งขึ้นเพื่อเป็นการให้ความสนุกกับผู้ชมในขณะดูการแสดงสด ไม่มีการประกาศการจัดตั้งวงอย่างเป็นทางการ มีเพลงที่อัดและนำมาแทรกไว้ในลักษณะเพลงเดียวติดต่อกัน ใช้ชื่อเหมือนชื่อวงคือดาร์คอองเชียล เป็นเพลงเสริมในซิงเกิล (c/w song) ของลักอ็องเซียล คือซิงเกิล "the Fourth Avenue Cafe" ซึ่งไม่สามารถวางแผงได้ในปี ค.ศ. 1997 จนกระทั่งปี ค.ศ. 2006 ได้มาการนำซิงเกิลนี้มาวางแผงได้อีกครั้งหนึ่ง เพลงของวงนี้จึงสามารถเปิดเผยสู่สาธารณชนอย่างเป็นทางการในปีนั้นเอง
KIOTO.
KIOTO (ปี ค.ศ. 1995) เป็นวงดนตรีร็อก ที่จัดตั้งขึ้นเพื่อเป็นการให้ความสนุกกับผู้ชมในขณะดูการแสดงสด ด้วยสาเหตุที่ tetsu เป็นเพื่อนกับ ชิเงะรุ โจชิมะ  หัวหน้าวงดนตรีเพลงป๊อปญี่ปุ่นชื่อ TOKIO และชื่นชอบในการร้องเพลง จึงนำเพลงของวงนี้มาเล่นในแนวของวงตัวเอง และตั้งชื่อวงเป็นคำผวนของชื่อวงเจ้าของเพลง
ลาร์ค ออง เซียล
ลา กัง ซีล
ลาร์ กัง ซีล
เจ็ต ลี
Jet li
เจ็ท ลี
แจ๊กกี้ ชาน
Jackie chan
โตเอ แอนิเมชัน
รายชื่อตัวละครในเซนต์เซย์ย่า
รายละเอียดของตัวละครจากการ์ตูนญี่ปุ่นเรื่อง เซนต์เซย์ย่า
อาธีน่าและเซนต์แห่งอาธีน่า.
ดูรายละเอียดที่ อาธีน่าและเซนต์แห่งอาธีน่า
อัศวินแห่งแอสการ์ด.
"ดูรายละเอียดเพิ่มเติมได้ที่โพลาริส ฮิลด้า"
ก็อดวอริเออร์.
"ดูรายละเอียดเพิ่มเติมได้ที่โดเบ ซิกฟรีด"
"ดูรายละเอียดเพิ่มเติมได้ที่เมรัค ฮาเก้น"
"ดูรายละเอียดเพิ่มเติมได้ที่เฟคด้า ธอร์"
"ดูรายละเอียดเพิ่มเติมได้ที่เบเนทนาช มีเมย์"
"ดูรายละเอียดเพิ่มเติมได้ที่เม็กเรซ อัลเบริช"
"ดูรายละเอียดเพิ่มเติมได้ที่แอริออธ เฟนริล"
"ดูรายละเอียดเพิ่มเติมได้ที่มิซาร์ ชิด"
เจ้าสมุทรโปเซดอน.
มารีนเนอร์แห่งโปเซดอน.
มี 7 คน ตามมหาสมุทรทั้งเจ็ดของโลก
เทพไททัน.
ปรากฏในภาค "Episode G" เป็นเหล่าเทพเจ้าในอดีตกาล (ก่อนที่ซุสจะขึ้นครองอำนาจ) ที่มีความต้องการที่จะกลับไปครอบครองทุกสิ่งอีกครั้ง ประกอบด้วย
โลกทั้งใบให้นายคนเดียว
โลกทั้งใบให้นายคนเดียว  ภาพยนตร์เรื่องแรกของค่าย อาร์เอส.ฟิล์ม โดยเป็นลำดับที่สองของ บริษัท อาร์.เอส. โปรโมชั่น 1992 จำกัด (เรื่องแรกคือ รองต๊ะแล่บแปล๊บ เมื่อ พ.ศ. 2535) แนวโรแมนติก-ดราม่า-แอกชัน